หุ้นโซลปิดลบ 0.18% จากแรงขายทำกำไร
หุ้นโซลปิดลบ 0.18% จากแรงขายทำกำไร
28 เม.ย. 2560

ตลาดหุ้นเกาหลีใต้ปิดลบในวันนี้ เนื่องจากนักลงทุนเทขายทำกำไรหลังจากตลาดบวกติดต่อกัน 6 วัน ขณะเดียวกันภาวะการซื้อขายได้รับแรงกดดันจากข่าวที่ว่าประธานาธิบดีโดนัลด์ ทรัมป์ ของสหรัฐ ขู่ยกเลิกข้อตกลงเขตการค้าเสรี (FTA) กับเกาหลีใต้ และจี้ให้เกาหลีใต้จ่ายค่าติดตั้งระบบป้องกันขีปนาวุธ THAAD ให้สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 4.02 จุด หรือ -0.18% ปิดที่ 2,205.44 จุด โดยมีปริมาณการซื้อขายปานกลาง 263 ล้านหุ้น มูลค่า  5.64 ล้านล้านวอน (4.96 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 502 ต่อ 285